ชันน์ญ่า โกดีโน่

ชันน์ญ่า โกดีโน่ (ชื่อเล่น: บิ๊ม) ลูกครึ่งไทย-อิตาลี เป็นนักร้องสายประกวดในยุคหนึ่ง มีผลงานเพลงตั้งแต่ปีพ.ศ. 2535 - พ.ศ.2540 ออกอัลบั้มจำนวนสองชุด ภายใต้สังกัด The Showbiz Corporation (อัลบั้มชุดแรก), และสังกัด Media Music Group ซึ่งปัจจุบันทั้งสองค่ายนี้ปิดตัวลงแล้ว มีผลงานเพลงเด่นคือเพลง "หกแล้วเทเลย" และเพลง "หัวใจรีไซเคิล"

**ประวัติ**
ชันน์ญ่า โกดีโน่ (หรือมักเขียน ชัญญ่า โกดีโน่) เกิดเมื่อวันที่ 11 พฤศจิกายน ลูกครึ่งไทย-อิตาลี เธอเป็นนักร้องสายประกวดในยุคนั้น ด้วยน้ำเสียงที่สดใส และโดดเด่น ทำให้เธอพิชิตรางวัลชนะเลิศการประกวดนักร้องสมัครเล่นแห่งประเทศไทย ในปี พ.ศ. 2522 พร้อมกันนี้เธอคว้าตำแหน่งชนะเลิศ โดยเป็นตัวแทนของประเทศไทยในการแข่งขันที่ประเทศฮ่องกง และรางวัล RTV Awards Grand Final Asian Singing Contest AAS79 จากนั้นเธอก็โบยบินไปศึกษาต่อด้านแฟชั่นดีไซน์ที่ประเทศฝรั่งเศษ เมื่อสำเร็จการศึกษาชีวิตเธอก็ผันผวนเข้าสู่วงการเพลงอีกครั้ง เธอกลับมาเข้าสู่ถนนสายดนตรีอีกครั้ง 

**งานเพลง**
โดยเธอมีผลงานแรกคือการร้องเพลงประกอบละครเรื่อง ไฟโชนแสง ทางช่อง 3 , เพลงประกอบโฆษณาแป้งหอมบีอาร์ฯ นอกจากนี้เธอยังมีความสามารถแต่งเพลงและแต่งเนื้อร้องภาษาอังกฤษอีกด้วย
ในปีพ.ศ. 2536 เธอได้รับโอกาสออกอัลบั้มเดี่ยวชุดแรกของเธอ ภายใต้สังกัด "The Showbiz Corporation" ซึ่งเป็นค่ายเล็กๆในสมัยนั้น แต่ปัจจุบันได้ปิดตัวลงไปแล้ว อัลบั้มชุดแรกออกวางแผงในช่วงปี พ.ศ. 2536 ชื่อชุดว่า "ชันน์ญ่า ใจรีไซเคิล (Shannya Jai•Recycle)" โดยได้ คุณปณัฐ นาควัชระ เป็นเป็นโปรดิวเซอร์ให้กับอัลบั้มชุดนี้อีกด้วย  อัลบั้มชุดนี้แนวเพลงค่อนข้างใหม่มากในเมืองไทย ถ้าย้อนกลับไปในสมัยนั้น จะเป็นแนว ป๊อปแดนซ์ ที่ผสมผสานดนตรีเข้ามาใหม่ อย่าง Electronic Dance , Synth-pop , Funk , Soul ฯลฯ ดูแปลกใหม่ มีเสน่ห์ และน่าค้นหาเป็นอย่างมาก หากได้ฟังในยุคนี้ ดนตรียังมีความร่วมสมัยอยู่เลย
โดยอัลบั้มชุดนี้เปิดตัวด้วยเพลง "หกแล้วเทเลย" เพลงเร็วจังหวะหนักแน่น ซึ่งมิวสิควิดีโอเพลงนี้ก็ทำออกมาดีมาก เต้นยับ Stylist เจ๋งมากๆ ต่อด้วยซิงเกิ้ลที่สองคือเพลง "หัวใจรีไซเคิล"  เพลงนี้ยังได้ "ฟอร์ด - สบชัย ไกรยูรเสน" มาร่วมร้องเพลงนี้ให้อีกด้วย นอกจากนี้ยังมีอีกหลายๆเพลงที่น่าสนใจ เช่นเพลง เป็นอย่างนั้นหรือเปล่า , บังเอิญฝัน , อย่าเวอร์ และเพลง ทศวรรษใหม่ ซึ่งเพลงนี้ ชันน์ญ่า เป็นคนแต่งอีกด้วย
อัลบั้มชุดสอง "" เธอเปลี่ยนตัวสะกดชื่อจาก "ชันน์ญ่า โกดีโน่" เป็น "ชัญญ่า โกดีโน่" เพื่อให้อ่าน และเขียนง่ายขึ้น ซึ่งอัลบั้มชุดนี้ห่างจากชุดแรกไปนานถึง 4 ปี โดยเธอออกอัลบั้มกับต้นสังกัดใหม่ MOM (ในเครือ MMG หรือ Medias Music Group) ซึ่งในอดีตคือค่าย "เอ็ม สแควร์" นั่นเอง อัลบั้มชุดนี้ออกแนว ป๊อปแดนซ์ ที่ผสมผสานกับแนวเพลง R&B นิดๆ บวกกับน้ำเสียงเอื้อนชวนฟังของเธอ อัลบั้มชุดนี้เธอมีส่วนร่วมในหลายๆขั้นตอน ทั้งเป็นโปรดิวเซอร์ ดีไซน์การร้อง และแต่งเพลงเองในหลายๆเพลง ภายในอัลบั้มชุดนี้ยังได้ คุณธนิต เชิญพิพัฒนธนสกุล มาเป็น Executive Producer ให้อีกด้วย ถือว่างานชิ้นนี้เธอมีความเป็นตัวของตัวเองมากที่สุด 
โดยอัลบั้มนี้เปิดตัวด้วยเพลงเร็วอย่าง เพลง "โอ๊ย...เจ็บ" ซึ่งเป็นเก่า ต้นฉบับคือ คุณกิ่งดาว จันทร์สวัสดิ์ เป็นเพลงเดียวในอัลบั้มที่นำเพลงเก่ามาขับร้องใหม่ ต่อด้วยเพลงที่ "ขอเวลาฉันหน่อย" นอกจากนี้ยังมีเพลงแนะนำอีกหลายๆเพลง เช่น อย่าทำฉัน , รักข้ามขอบฟ้า, มีเธออยู่ตรงนี้ ฯลฯ 

**ผลงาน**

**อัลบั้ม "Shannya Jai•Recycle" (พ.ศ. 2536)**
 หกแล้วเทเลย - คำร้อง: ธีระชัย แหล่งสนาม / ทำนอง: ปณัฐ นาควัชระ / เรียบเรียง: ทรงศักดิ์ แก้วนาวี - หัวใจรีไซเคิล - คำร้อง: ธีระชัย แหล่งสนาม / ทำนอง: สำราญ ทองตัน เรียบเรียง: ศิริพันธ์ เจริญรัถ- อย่าเว่อร์ - คำร้อง: อนันต์ เทอเนอร์ / ทำนอง, เรียบเรียบ: ปณัฐ นาควัชระ- เป็นอย่างนั้นหรือเปล่า - คำร้อง: ธิดา เทอเนอร์ / ทำนอง, เรียบเรียบ: ปณัฐ นาควัชระ- อยู่ในใจ - คำร้อง: ร่มฉัตร พัฒนศิริ / ทำนอง: สมหวัง พัชรพร / เรียบเรียง: ธีระพล มานะการ- ไม่เป็นก็...อย่า - คำร้อง: ธีระชัย แหล่งสนาม / ทำนอง: อนันต์ เย็นพูลสุข- พูดเข้าไป - คำร้อง: เก่ง จักกฤษ / ทำนอง, เรียบเรียง : ศิริพันธ์ เจริญรัถ- บังเอิญฝัน - คำร้อง: ชัญญ่า โกดีโน่ / ทำนอง: ชัญญ่า โกดีโน่ / เรียบเรียง: ทรงศักดิ์ แก้วนาวี- ทศวรรษใหม่ - คำร้อง: ชัญญ่า โกดีโน่, เก่ง จักรกฤษ / ทำนอง, เรียบเรียง: ทรงศักดิ์ แก้วนาวี- เสียดายเวลา - คำร้อง: ธีระชัย แหล่งสนาม / ทำนอง: ปิยวรรธน์ / เรียบเรียง: ภากร

**อัลบั้ม "Sharnnyar Connexion" (พ.ศ. 2540)**
 โอ๊ย...เจ็บ - คำร้อง: อ.จงรักษ์ จันคณา, ชัญญ่า โกดีโน่ / ทำนอง, เรียบเรียง: อ.จงรักษ์ จันคณา, A.O.C- รักข้ามขอบฟ้า - คำร้อง: อ.กวี สัตโกวิท, ชัญญ่า โกดีโน่ / ทำนอง: อ.สง่าอารัมภีร์, ชัญญ่า โกดีโน่ / เรียบเรียง: WALTER- กล้าๆหน่อย - คำร้อง: ชัญญ่า โกดีโน่ / ทำนอง: DEE DEE / เรียบเรียง: CHRIS- ขอเวลาฉันหน่อย - เนื้องร้อง, ทำนอง: จักรกฤษ โรติรุ่งเรือง / เรียบเรียง: ธนิต เชิญพิพัฒธนสกุล- มีเธออยู่ตรงนี้ - คำร้อง: ชัญญ่า โกดีโน่ / ทำนอง: โจ้ / เรียบเรียง: WALTER- คงไม่มากเกินไปนะ - คำร้อง: ชัญญ่า โกดีโน่ / ทำนอง, เรียบเรียง: WALTER- ในที่สุดก็มีเธอ - คำร้อง: ชัญญ่า โกดีโน่ / ทำนอง: ชัญญ่า โกดีโน่ / เรียบเรียง: WALTER- เห็นมั๊ย - คำร้อง: ชัญญ่า โกดีโน่ / ทำนอง: WALTER, ชัญญ่า โกดีโน่ / เรียบเรียง: WALTER- Don't Make Me Wait too long - คำร้อง: ชัญญ่า โกดีโน่, SUNNY BREWER / ทำนอง: SUNNY BREWER- อย่าทำฉัน - คำร้อง: ชัญญ่า โกดีโน่ / ทำนอง, เรียบเรียบ: ณัฐพงศ์ มงคลธรรม- โอ๊ย...เจ็บ (Unplugged) - คำร้อง: อ.จงรักษ์ จันคณา, ชัญญ่า โกดีโน่ / ทำนอง, เรียบเรียง: อ.จงรักษ์ จันคณา, A.O.C

**เพลงประกอบละครโทรทัศน์**
 เพลง ไฟโชนแสง - ประกอบละครเรื่อง ไฟโชนแสง (ออกอากาศทาง ช่อง 3)

**อ้างอิง**
หมวดหมู่:กลุ่มดนตรีไทยในยุค 1990
หมวดหมู่:นักร้องหญิงชาวไทย
หมวดหมู่:นางแบบไทย
หมวดหมู่:นักแสดงหญิงชาวไทย